אֵין מִשְׁפָּט מָוֶת

פֶּן־יִרְדֹּף֩ גֹּאֵ֨ל הַדָּ֜ם אַֽחֲרֵ֣י הָֽרֹצֵ֗חַ כִּֽי־יֵחַם֮ לְבָבוֹ֒ וְהִשִּׂיג֛וֹ כִּֽי־יִרְבֶּ֥ה הַדֶּ֖רֶךְ וְהִכָּ֣הוּ נָ֑פֶשׁ

וְלוֹ אֵ֣ין מִשְׁפַּט־מָ֔וֶת כִּ֠י לֹ֣א שֹׂנֵ֥א ה֛וּא ל֖וֹ מִתְּמ֥וֹל שִׁלְשֽׁוֹם (דברים יט ו)

גמרא "מכות" דף י' ע"ב:אמר רב הונא: רוצח שגלה לעיר מקלט ומצאו גואל הדם והרגו פטור. קסבר **ולו אין משפט מות** בגואל הדם הוא דכתיב. מיתיבי: **ולו אין משפט מות** ברוצח הכתוב מדבר אתה אומר ברוצח או אינו אלא בגואל הדם כשהוא אומר: **והוא לא שונא לו מתמול שלשום** הוי אומר ברוצח הכתוב מדבר! הוא דאמר כי האי תנא דתניא: **ולו אין משפט מות** בגואל הדם הכתוב מדבר אתה אומר בגואל הדם הכתוב מדבר או אינו אלא ברוצח כשהוא אומר: **כי לא שונא הוא לו מתמול שלשום** הרי רוצח אמור הא מה אני מקיים ולו אין משפט מות בגואל הדם הכתוב מדבר.

אם כן, מחלוקת בגמרא. לפי דעת בעלי הטעמים נראה, כי מדובר ברוצח (בשגגה). אילו היה מדובר בגואל הדם, צריך היה להטעים:

פֶּן־יִרְדֹּף֩ גֹּאֵ֨ל הַדָּ֜ם אַֽחֲרֵ֣י הָֽרֹצֵ֗חַ כִּֽי־יֵחַם֮ לְבָבוֹ֒ וְהִשִּׂיג֞וֹ כִּֽי־יִרְבֶּ֤ה הַדֶּ֙רֶךְ֙ וְהִכָּ֣הוּ נֶ֔פֶשׁ

וְל֖וֹ אֵ֣ין מִשְׁפַּט־מָ֑וֶת...